Разговор о Википедији:Википројекат Стоп маргинализацији! Више садржаја о женама и маргинализованим групама!

message: Желео бих да изнесем свој став поводом покретања овог Пројекта. Као прво чудно ми је да се неки Пројекат на Википедији покреће од стране новорегистрованог корисника, без ранијег искуства и да му је управо ово прва измена, а не од стране неког од активних корисника. Такође бих желео да искоментаришем циљеве Пројекта и замолим покретача  да да одређена појашњења. Ићи ћу редом:
# увећање и промоција садржаја о женама и маргинализованим групама на Википедији на српском језику — Увећањем и промоцијом (овде се вероватно мисли на писање) садржаја (чланака) о женама на Википедији се већ бави Википројекат Жене, покренут још 2016. године. Такође није јасно дефинисан термин „маргинализоване групе”, па бих волео знати које су те маргинализоване групе и да ли у се у њих убрајају и жене, пошто су стављене у исти наслов Пројекта и исту тачку циљева пројекта!? Без обзира на нејасноће овог термина, то што је неко припадник некакве маргинализоване групе (националне, полне, политичке и др) није довољан разлог да добије чланак на Википедији, већ да као особа испуњава одређене критеријуме значаја, који су раније дефинисани.
# побољшање родне равноправности — да ли значи да је родна равноправност до сада била лоша!?
# повећање толеранције према маргинализованим групама — икако појам маргинализованих група није дефинисан, знамо да према њима није било толеранције, мислим да је ово мало претенциозно!?
# повећање знања о женама, родној равноправности и маргинализованим групама — Надам се да се повећање знања односи на писање чланака, јер је то била досадашња пракса
# смањење стигме и дискриминације према маргинализованим групама — Молио бих да ми се објасни на који је начин овде вршена стигма и дискриминација према маргинализованим групама и којим!?
# повећање броја уредница Википедије на српском језику — овај циљ ће као и до сада имати моју подршку, као и подршку свих активних уредника на Википедији.
# повећање броја уредника и уредница из маргинализованих група — поново без објашњења шта су то маргинализоване групе.
# увећање садржаја и промоција категорије Жене у науци — Увећање садржаја се свакако врши писањем чланака, а промоција путем писања сјајних и добрих чланака, коју се могу наћи на Главној страни, као и преко Википортала:Жене
Желео бих да чујем појашњења, јер је рецимо увод Пројекта (Стоп маргинализацији! Више садржаја о женама и маргинализованим групама) веома лош и дискриминишући. Стоп маргинализацији — како неко ко је новорегистровани корисник зна да овде има било какве маргинализације и молим да је образложи, пошто сам овде 15 година и никакву дискриминацију, поготово не према женама, нисам видео. Више садржаја о женама и маргинализованим групама — више садржаја о било каквим групама можемо добити само под условом да личности и теме о којима се пише задовољавају раније дефинисана правила о значају за постојање тих чланака. 
Позвао бих и друге активне кориснике да се укључе у ову расправу и изнесу своје мишљење о томе да ли је до сада и у ком облику вршена маргинализација жена и „маргинализованих група” на Википедији на српском језику —          — Пинки (разговор) 23:32, 30. јануар 2021. (CET)
 Поздрав! Хвала, Пинки, на позиву да се прикључим расправи и изнесем свој став. Тема овог пројекта је и те како смислена — писање чланака о мањинским групама које су у друштву често маргинализоване. Међутим, апсолутно се слажем да је страница написана у облику неког пропагандног памфлета. Наслов је такође смешан. Мој предлози:
# Преименовати пројекат у „Википројекат Маргиналне (или мањинске) групе”. Нисам сигуран спада ли ово у „википројекте”, „маратоне” или „акције”. Одлучити се за једну од опција.
# Преформулисати циљеве. Подсећам да се ништа не треба наметати никоме. Реч је о енциклопедији. Дакле, циљеве уредсредити на писање и уређивање чланака.
— Аца 💬 ● ❤️️ 23:59, 30. јануар 2021. (CET)
replies: text: Сам појам маргинализоване групе није јасно дефинисан, јер постоје разне маргинализоване групе од полних, националних, расних, сексуалних, политичких, социјалних, а то је све веома широк појам. Треба се у некој конкретној акцији, пројекту, маратону дефинисати на једну од њих. Када се реч жене споји са појмом маргинализовано, онда испада да су жене овде маргинализоване, а то није тако, ваљда и сам знаш. Википројекат:Жене ради пуном паром, а имамо и Портал:Жене и то је само део организованог рада, на писању и промоцији садржаја о женама, јер појединци раде и ван пројекта. Тако да тема порјекта није смислена, ако већ у наслову меша бабе и жабе. — Пинки (разговор) 00:11, 31. јануар 2021. (CET) 
Погледати текст Нацрт:Мрежа организација за постпеналну подршку Србије МОППС и видјети о чему и како се мисли писати. Тамо је списак неких удружења са црвеном везом која ваљда треба да добију чланак, а ми уредници да се претворимо у НВО активисте и то дозволимо ван правила уређивања. Дефинитивно, опет НВО дио Викимедије прави штету овом пројекту. — Жељко Тодоровић (разговор) 00:09, 31. јануар 2021. (CET) с. р.
 Слажем се са Пинкијем и Жељком. Мало је чудан назив странице, још тај узвичник. Постоји већ Википројекат и Портал о женама на Википедији. Друга ствар, питање је да ли су неки чланци или организације довољно релевантни за Википедију, није свака НВО организација релевантна. Има ту више нејасних ствари.— Soundwaweserb (разговор) 00:50, 31. јануар 2021. (CET)
 Ово је један од пројеката које подржава организација, па би било занимљиво видети да ли ће се неко изјаснити по овом питању. На који је тачно начин било ко маргинализован на пројекту и на шта се мисли под маргинализованим групама. Да ли су ови „борци и боркиње за људска права” свесни да баш овако дискриминишу људе који сами себи нису залепили етикету нити им је то потребно. Могу да схватим да ми вероватно немамо све чланке које би требало да имамо и ако је то циљ пројекта подржавам. Али то све зависи од воље и интересовања уредника. Ако чланци задовољавају значај и енциклопедијске норме, сумњам да било коме сметају. Међутим, Википедија не треба да рекламира било кога. Ако је неко маргинализован и непрепознат у било ком смислу, нити има било каквих релевантних извора о постојању те личности, мада може да буде и било која друга тема у питању, не можемо да се ослањамо на нечије личне импресије и оригинално истраживање. Тако да, оправданост пројекта не могу да оцењујем с обзиром на то да још увек немамо ништа конкретно кад је метрика у питању, али је сам наслов потпуно претенциозан. Циљеви су завијени у неке флоскуле које су исто тако бесмислене када је реч о Википедији. Не видим да смо ми као пројекат стигматизовали било кога, јер заједница по питању политике пројекта мора да се усагласи, а што се чланака тиче они зависе искључиво од стила писања и проверљивости. Прича о родној равноправности прати стање у друштву. Оно што није за чланак, једноставно није за чланак. Исто то важи и за толеранцију било ког типа. Повећање знања зависи од самих појединаца, Википедија је информативно средство које може да послужи за даље истраживање. Квалитет чланака опет зависи од садржаја и извора помоћу који је писан. Нејасно на који ће се тачно начин привући нови уредници, сем што је наведено да је направљена група на фејсбуку. А ови наслови с узвичницима ме много подсећају на неке коментаре које сам виђао на расправама за брисање. Пинкију хвала што је покренуо ово питање. — Lotom (разговор) 09:49, 31. јануар 2021. (CET)

text: Случајно сам налетела на ово и добила потребу да прокоментаришем. Слажем се са корисником Лотом.

text: На основу мога разумевања правила Википедије, да би нешто постало "Википројекат", потребно је да има консензус заједнице. Лично се не осећам "маргинализовано" зато што сам жена, а сваки покушај да ми се осећај маргинализованости наметне сматрам дерогативним.

text: Мислим да у расправу треба да укључите жене које су активне уреднице, јер иначе би ова ваша расправа могла да се протумачи као "села група мушкараца да разглаба о правима жена".

text: А, ако је било која група маргинализована у друштву (чега сигурно има), онда Википедија као енциклопедија треба да има документоване и референциране чланке о томе, и на тај начин ради на повећању просвећености становништва и документовању друштвених појава. - Emilijaknezevic (разговор) 12:44, 31. јануар 2021. (CET)
replies: text: : Сваки корисник ће добити подршку и помоћ да пише на било коју тему, то гарантујем у име свих колега који су и мени помогли давних дана када сам дошао, а и данас помажу. Већина нас је овде годинама, а неки и више од деценију раде константно, не очекујемо ни браво, али дозволити да нас неко етикетира нећемо. Поготову не неко ко је јуче дошао на Википедију и очигледно је да нема добру намеру, већ да наметне нешто своје и изрекламира се. Ваља прочитати Википедија:Шта Википедија није. Наше драге колегинице су се изјасниле јасно о свему томе на оној срамној анкети ВМРС и није било проблема, а и да им нешто смета не треба им кадија јуче регистрован да би се пожалиле. Као што рекох подршка за сваки рад, али етикетирати некога и позивати на писање чланака о етикетираним је недопустиво.  — MareBG (разговор) 14:16, 31. јануар 2021. (CET)
 Као и још неке ствари од раније, ја ово видим као покушај провокације других активних чланова који фино уређују и не дирају остале. Докле и чему више ове ствари? — SimplyFreddie (разговор) 18:31, 31. јануар 2021. (CET)
 Да ли је пројекат активан? — Садкσ (ријечи су вјетар) 22:04, 25. јун 2021. (CEST)
thread_title:  Циљеви поројекта 

message: Збиља ми је невјероватно да пројекат са амбицијом да се бави маргинализованим групама не обухвата готово ништа о радницима (!!!), сељацима и избјеглицама (у држави која је скоро деценију имала највећи број интерно расељених лица у Европи, прије него што је такав случај, у новом валу, привукао пажњу НВО и других организација). Умјесто тога, за примарну групу опис пројекта поставља жене, у земљи гдје су премијер, пола министара, до скоро ректорка, извјесно већина или макар висок % универзитеских професора, судија, психолога, медицинског особља, учитеља, наставника и других важних чиниона друштва на утицајним и цијењеним позицијама - управо жене. У питању је велики (благо речено) пропуст за који само наивни појединци могу мислити да је случајан. Занима ме како мислите можемо да исправимо ову маргинализацију маргинализованих у опису односно циљевима пројекта? Тако ћете можда и привући искусне уреднике да сарађује и раде са вама. Лп, — Садкσ (ријечи су вјетар) 18:57, 24. јун 2021. (CEST)
thread_title:  О маргинализацији и маргинализованима 

message: Све чланке који се напишу у овом пројекту треба проћи и очистити од измишљених женских облика занимања као што је нпр. драматуршкиња. Оно што лингвистика српског језика не одобрава нема шта да тражи на Википедији на српском језику. А видим да се редају такви чланци. — Жељко Тодоровић (разговор) 22:16, 25. јун 2021. (CEST) с. р.
replies: text: Струка је потпуно јасна по овом питању и Википедију на српском језику не обавезује новоусвојени закон. — Садкσ (ријечи су вјетар) 19:29, 27. јун 2021. (CEST)
thread_title:  Непостојећа занимања